钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

若无本器用两表之法两表者一定表其体与地平为垂线一游表其直边亦与地平为垂线先以二表与星相望参直成一线若星渐移而东则迁游表随东至不复东而止移西亦如之末从定表望匝游表各以直线联之成三角形

或以权系垂线可当表，但须权末极锐，与垂线相应，
以切地平定点。

已上诸法，必以夜及午正时。若或早或晚，随时求之，
则有别法。先定一表景之直线，以此线当地平上之
太阳经圈，即于此时用测器取日轨高，得南北正线。
如后图。作甲乙丙丁圈，其心戊甲丙为地平。丙上数
本地赤道出地之数，如顺天府五十度即至己，从己
作径线。径线之或北或南，取本日日躔离赤道距等。